section_heading: Highwaymen
paragraph_text: Cashova glazbena karijera i njegov odnos s establišmentom u Nashvilleu bili su na niskoj razini tijekom 1980-ih. Shvatio je da je njegova izdavačka kuća Columbia Records nakon 30 godina postala indiferentna prema njemu i da ga ne reklamira propisno (u svojoj je autobiografiji napisao da je tijekom tog razdoblja bio "nevidljiv"). Cash je u znak protesta napisao parodičnu pjesmu "Chicken in Black", o Johnnyju čiji mozak transplantiraju kokoši. Ironično, pjesma je postigla veći komercijalni uspjeh nego sav njegov materijal iz tog razdoblja. Bez obzira na to, nadao se da će raskinuti ugovor s Columbijom prije nego to oni učine, a nedugo nakon objavljivanja spomenute pjesme Cash i Columbia su krenuli suprotnim putevima.